Diari Oficial de la Generalitat Valenciana


Sumari del DOGV 6108, del 23-09-2009 (2009/10432)

RESOLUCIÓ de 18 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació per a la línia pressupostària T0218000 per la qual s'ha de finançar el Programa de Formació Professional per a l'Ocupació dirigit prioritàriament a treballadors desocupats, durant l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10304


Data del document
:   18-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * institució pública
    * ajuda pública
    * formació professional
    * aturat
    * suport econòmic
    * organització patronal
    * ajuda a l'ocupació
    * administració local
    * ensenyament professional
    * empresa pública
    * sindicat
    * societat sense fins de lucre

RESOLUCIÓ de 18 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació per a la línia pressupostària T0218000 per la qual s'ha de finançar el Programa de Formació Professional per a l'Ocupació dirigit prioritàriament a treballadors desocupats, durant l'exercici 2009. [2009/10391]  
El 4 de febrer de 2009 va ser publicada en el Diari Oficial de la Comunitat Valenciana (DOCV núm. 5947) l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009.  
Per l'Ordre de 27 de febrer de 2009, del mateix òrgan, es va publicar la línia pressupostària i es va determinar el crèdit màxim per a finançar els citats programes.  
Per resolució de 4 d'agost de 2009, del vicepresident segon del Consell, conseller d'Economia, Hisenda, s'autoritza una generació de crèdit i es distribuïx entre determinades línies de subvenció, corresponent a la línia T0218000 un import de 3.000.000 €.  
En la disposició addicional primera de l'Ordre de convocatòria, anteriorment citada, s'autoritza el director general del Servici Valencià d'Ocupació perquè mitjançant Resolució faça públiques les línies pressupostàries i l'import global màxim a càrrec del qual es concediran les subvencions previstes en la present convocatòria, els seus posibles increments, així com a redistribuir els imports fixats per a cada via de programació d'acord amb les necessitats que es plantegen.  
L'increment de crèdits es destinarà a la via 3 de programació el termini de presentació de sol·licituds de la qual finalitza el 30 de setembre de 2009. D'altra banda, atesa l'actual cojuntura, es considera la via més convenient atés que els projectes formatius presentats han d'incloure un compromís d'inserció o contractació, almenys d'un 60% dels alumnes desocupats que finalitzen l'acció formativa.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març; i el Decret 129/2007, de 27 de juliol, del Consell, pel qual s'aprova el reglament Orgànic i Funcional de la Conselleria d'Economia, Hisenda i Ocupació, resol:  
Primer  
Incrementar la dotació pressupostària assignada en l'Ordre de 27 de febrer de 2009, de la Conselleria d'Economia, Hisenda i Ocupació, en el seu annex III, apartat sisé, número 3, per a finançar projectes formatius a través d'empreses, associacions d'empreses o centres col·laboradors homologats que assumisquen un compromís d'inserció o contractació, almenys d'un 60% dels alumnes desocupats que finalitzen l'acció formativa (Via 3), en una quantia màxima de 3.000.000 € sobre la dotació anterior, la dotació definitiva de la qual serà de 7.065.300 €.  
Segon  
La totalitat de les ajudes previstes en l'apartat precedent es finançarà a càrrec del capítol 4 de l'estat de gastos del pressupost del SERVEF per al 2009, subprograma pressupostari 322.52, Formació per a l'Ocupació, i línia de subvenció T0218000, «Formació Professional per a l'ocupació».  
Tercer  
D'acord amb allò previst en l'article 13 de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, en el cas de sol·licituds acollides a la via 3 de l'article 23, es tramitaran en règim de concessió directa a l'empara d'allò previst en l'article 23.3, tercer paràgraf, del Reial Decret 395/2007, de 23 de març.  
En l'article 15.3 de la mateixa Ordre de convocatòria, es preveu que estos expedients seran resolts a mesura que els mateixos siguen completats i una vegada efectuada la comprovació dels extrems previstos en l'article 14.5, fins a esgotar el pressupost assignat.  
Esta comprovació comprén la infraestructura docent, que serà excloent en el cas de ser negativa, el programa que s'ha d'impartir, el nivell de professorat, i, si és el cas el resultat de l'EFO i EFOTEC d'anteriors exercicis.  
Quart  
El règim de pagaments i justificacions de les ajudes es realitzaran en els termes establits en l'Ordre de 30 de desembre de 2008 (DOCV núm. 5947 04.02.2009) i en les corresponents resolucions aprovatòries de concessió d'ajudes.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Adiministrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas, l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 18 de setembre de 2009.- El secretari autonòmic d'Ocupació i director general del SERVEF: Luis Lobón Martín.